stanford-oval/wikipedia huggingface dataset:
Germaaninen laki
Feodaalivaltioiden ja monarkioiden nousu

Frankkien valtakunnan hajaannus 800-luvun lopussa johti siihen, että hallinto hajautui voimakkaasti. Maanomistuksessa alkoi jo olla feodalismin piirteitä. Ennen Rooman valtakunnan romahdusta suuri osa maaomaisuudesta oli keskittynyt sekä maallisten että kirkollisten pohattojen haltuun. Germaanien kuningaskuntien maanomistajat tulivat riippumattomiksi keskusvallasta, ja 800-luvulla monet aateliset olivat jo riittävän mahtavia haastaakseen karolingikuninkaiden vallan ja tehdäkseen maidensa asukkaista omia vasallejaan. Vasallit saivat herraltaan maa-alueen eli läänityksen. Lääninherra kohteli kaikkia vasallejaan samojen lakien mukaan, riippumatta näiden kansallisuudesta tai etnisestä taustasta. Näin vanhan germaanisen lain tilalle tuli alueellinen laki, joka pohjautui sekä germaaniselle laille että Lex Romana Visigothorumin roomalaisen lain sovellukselle. Uusi lainsäädäntö muokattiin palvelemaan feodaaliherrojen etuja.
Samaan aikaan katolisesta kirkosta tuli Länsi-Euroopan tärkein yhdistävä tekijä. Kirkko alkoi vaatia lainsäädäntö- ja tuomiovaltaa monissa sellaisissa asioissa, joita oli aiemmin pidetty maallisina. Kirkollisia tuomioistuimia oli ollut jo Rooman valtakunnan ajoista lähtien, ja maalliset viranomaiset tunnustivat niiden arvovallan uskonnollisissa kysymyksissä. Kirkon laki oli aina noudattanut roomalaista oikeutta, ja kirkollisten tuomioistuinten noudattama kanoninen oikeus oli saanut runsaasti vaikutteita roomalaisesta oikeudesta. Kun kirkon vaikutusvalta kasvoi, kirkollisoikeudet alkoivat soveltaa tätä lakia asioihin, jotka olivat aiemmin kuuluneet maallisille oikeusistuimille. Näitä olivat avioliitto, testamentit ja perimysjärjestys. Useissa maissa nämä asiat jäivät kirkollisen oikeuden piiriin myös uskonpuhdistuksen jälkeen.
Myös kauppiaat huomasivat 1100-luvulla, ettei perinteinen germaaninen laki enää vastannut nopeasti kasvaneen kaupankäynnin tarpeita. Välimeren alueella toimivat kauppiaat kehittivät roomalaiseen lakiin perustuvan kansainvälisen kauppalain ratkoakseen kauppiaiden välisiä kiistoja.
Nämä kehityskulut vähensivät keskiajalla paikallisoikeuksien piiriin kuuluvien oikeustapausten määrää. Useat paikallisoikeudet toimivat edelleen perimätietoon perustuvien heimolakien pohjalta. Ranskassa Pohjois-Ranskan ja Etelä-Ranskan lait erosivat tosistaan selvästii. Pohjoisessa germaanisen perinteisen lain vaikutus oli suurempi, kun taas etelässä lainkäyttö perustui etupäässä Lex Romana Visigothorumin periaatteisiin.
Englannissa normannivalloittajat jatkoivat anglosaksien aloittamaa pyrkimystä yhtenäistää maan hallinto ja lait. Henrik II perusti 1100-luvulla kuninkaan tuomioistuimen, jossa oli ammattituomarit, ja jonka tehtävänä oli hoitaa useimmat oikeustapaukset, jotka oli aiemmin ratkaistu paikallistuomioistuimissa. Tämän tuomioistuimen kehittämä laki perustui pitkälti germaaniseen lakiin.
Espoon yhteislyseo

| Espoon yhteislyseo> Entiset nimet: Kauklahden lukio, Espoon yhteislyseon lukio |
| --- | --- |

 Lukion rakennus Kutojantiellä.
Sijainti:  Kutojantie 2 D, Espoo
Koordinaatit:  60°12′34″N, 24°45′0″E
Tyyppi:  Lukio
Perustettu:  1962
Rehtori:  Helena Mielikäinen
Luokat:  1-4 (lukio)
Opiskelijoita:  730
Verkkosivut
Espoon yhteislyseo (EYL) on Espoossa Kilon kaupunginosan Nihtisillassa toimiva 730 opiskelijan lukio.
Espoon yhteislyseo perustettiin vuonna 1962 Espoon Kauklahteen, jonne valmistuivat toimitilat vuonna 1968 Heikki ja Kaija Sirenin suunnittelemina. Vuoteen 1977 Espoon yhteislyseo toimi valtion oppikouluna. Peruskoulu-uudistuksen yhteydessä ja kunnallistamisen myötä lukion nimeksi tuli Kauklahden lukio. Nimi Espoon yhteislyseon lukio otettiin käyttöön vuonna 2004 samassa talossa toimineen peruskoulun yläasteen ja lukion 40-vuotisjuhlan yhteydessä. Kesällä 2019 Espoon yhteislyseon lukio muutti Nihtisiltaan ja toiminta alkoi elokuussa 2019 osoitteessa Kutojantie 2.
Tammikuun 2021 alusta lukio on toiminut jälleen nimellä Espoon yhteislyseo.
Vuonna 2024 Espoon yhteislyseo palkittiin vuoden YK-kouluna. Lukiolle myönnettiin myös Eurooppalainen innovatiivisen opetuksen palkinto (EITA).
Koululle on tarkoitus rakentaa uudisrakennus Kiviruukkiin Kivenlahdenja Espoonlahden metroasemien läheisyyteen vuonna 2027.
Tarharyhmä

| Tarharyhmä> Tiedot |
| --- | --- |
Toiminnassa:  1990–1995, 2009–2010
Tyylilaji:  pop, rock
Kotipaikka:   Helsinki, Suomi
Laulukieli:  suomi
Jäsenet:   Isa-Eerika Lehto  Maija Vilkkumaa  Minna Haapkylä  Mirka ”Nöksy” Niiniluoto 
Levy-yhtiö:  Poko Rekords
Infobox OKNimi-testi OK: 
Tarharyhmä oli vuonna 1990 perustettu ja vuonna 1995 toimintansa lopettanut helsinkiläinen pop-rockyhtye.
Historia

Kallion lukiossa opiskelleet Maija Vilkkumaa, Minna Haapkylä ja Isa-Eerika Lehto soittivat kesällä 1990 muun muassa lastenlauluja kadulla soittiminaan akustinen kitara ja tamburiini. Jossain vaiheessa he päättivät, että jatkaisivat juttua syksyllä sähköisenä. Harjun nuorisotalolta he löysivät yhtyeeseensä rumpalin. Ensimmäiset demonauhat yhtye äänitti vuonna 1991. Poko Rekords solmi yhtyeen kanssa levytyssopimuksen, ja ensimmäinen albumi Tappopoppia julkaistiin vuonna 1993.
Toisen pitkäsoiton Hysteerinen harmonia valmistuessa vuonna 1994 opinnot olivat alkaneet vetää yhtyeen jäseniä erilleen, yhteistä aikaa soittamiseen ei enää tahtonut löytyä ja yhtyeen toiminta hiipui. Albumista tehtiin vielä kesäpainos kahdella bonuskappaleella varustettuna.
Yhtye teki muutaman englanninkielisen demokappaleen 1990-luvun puolivälin jälkeen Japanin markkinoita varten. Japanissa oli tuolloin kova naisrokkari- ja skandinaavibuumi. Ulkomaiden valloittamiseksi Tarharyhmä sai nimen Kindergarten ’lastentarha’. Yhtye herättikin huomiota japanilaisissa levy-yhtiöissä, mutta Tarharyhmän englanninkieliselle levylle ei löytynyt julkaisijaa. Tarharyhmän viimeinen esiintyminen oli Jyväskylässä marraskuussa 1995. Alkuperäisistä jäsenistä Nöksy Niiniluoto oli tällöin jo jäänyt pois yhtyeestä.
Maija Vilkkumaa loi myöhemmin menestyksekkään soolouran ja Minna Haapkylästä tuli tunnettu näyttelijä.
Tarharyhmä oli mukana itsenäisyyspäivänä 2001 järjestetyssä Popfinlandia-konsertissa, jossa teemana oli 1990-luvun popmusiikki. Yhtye esiintyi joulukuun aikana myös Tavastialla ja Tampereen Yo-talossa. Nöksy Niiniluodon tilalla rumpalina oli Johanna Haapiainen, joka kuului Hunajamelonit-yhtyeeseen.
Vuonna 2009 Tarharyhmä oli mukana Maija Vilkkumaan juhlakiertueella. Vuonna 2019 yhtye esiintyi Vain elämää -televisiosarjan kymmenennellä tuotantokaudella.
Kokoonpano

Isa-Eerika Lehto – laulu, akustinen kitara, klarinetti, tinapilli
Maija Vilkkumaa – laulu, sähkökitara, kosketinsoittimet
Minna Haapkylä – bassokitara, lyömäsoittimet
Mirka ”Nöksy” Niiniluoto – rummut
Diskografia > Studioalbumit

Tappopoppia (1993, albumilistalla 26:s)
Hysteerinen harmonia (1994, kesäpainos v. 1995)
Diskografia > Kokoelmat

Oppivuodet (2001)
Soitetaan kovaa (2009, musiikkiboksi)
Diskografia > Singlet

”Päiväunia” (1992, 7″/CDS)
”Beibini asuu Torniossa (mitä mä teen?)” (1992, CDS)
”Aikalailla sekaisin” / ”Tarzan meni Natsalle” (1993, CDS)
”Rakkauslaulu” (1994, CDS)
”Kosto” (1994, CDS)
”Tragedia” (2019; Vain elämää – kausi 10, ensimmäinen kattaus)
Diskografia > Demot

”Kesävauva” (1991, kasetti)
”Taikatalvi” (1991, kasetti)
Aiheesta muualla

Suomineito rokkaa (Haastattelu vuodelta 1993) Elävä arkisto. Yle.
Gargano, Luca & Vilkkumaa, Maija: Maija.  Helsinki:  WSOY, 2004.  ISBN 951-0-29082-3
Coccinelle

| Coccinelle> Kehityshistoria |
| --- | --- |
Vakaa versio:  1.3.0 (12. marraskuuta 2024)
Tiedot
Lisenssi:  GPLv2
Aiheesta muualla
Verkkosivusto
Versiohallinta
Coccinelle on C-kielen parseri ja muunnostyökalu, jota käytetään muun muassa Linux-ytimen kehityksessä ja testaamisessa. Ohjelma on suunniteltu staattiseen analyysiin, jossa yhdestä paikasta löydetty ohjelmointivirhe voidaan työkalun avulla helposti korjata myös muissa paikoissa, joissa sama virhe esiintyy.
Ohjelma on saatavilla Linuxille sekä NetBSD:lle ja FreeBSD:lle.
Ohjelman havaitsemia varoituksia seurataan Herodotos-työkalulla.
Historia

Ohjelman alku ajoittuu vuoteen 2004, jolloin sovelluksen kehittäjä Julia Lawall oli sapattivapaalla. Tuohon aikaan Linux-ytimen versio 2.6 oli juuri julkaistu, mutta monet ajurit olivat vielä versiolle 2.4. Ajurien siirtämiseksi oli tarpeen tehdä muutoksia, kuten lisätä parametreja funktiokutsuihin.
Ongelman ratkaisuksi Lawall ja kolme muuta kehittivät Coccinellen Kööpenhaminan yliopistossa vuosien 2005 ja 2007 välillä.
Ohjelman tuottamia muutostiedostoja ei voi ”sokkona” käyttää vaan on edelleen vastuu tarkistaa tuotetut muutokset.
Käyttö

Ohjelma käyttää semanttisia muutostiedostoja SmPL-kielellä (Semantic Patch Language), jolloin muutokset eivät ole rivikohtaisia vaan kohdentuu vastaavaan merkitykseen.
Esimerkiksi toistuva virhe on loogisten operaatioiden järjestys:
if (!block->flags & ACPI_WMI_METHOD)
Virheen korjaamiseksi oikea järjestys on:
if (!(block->flags & ACPI_WMI_METHOD))
Sen sijaan, että jokainen tapaus etsittäisiin ja korjattaisiin käsin voidaan molemmat tehdä automatisoimalla seuraavasti:
@@
 expression E;
 constant C;
 @@
 - !E & C
 + !(E & C)
Aiheesta muualla

http://coccinellery.org
Dexter Lehtinen

Dexter Lehtinen vuonna 1980.
Dexter Lehtinen (s. 23. maaliskuuta 1946 Homestead, Florida) on yhdysvaltalainen oikeustieteiden professori, lakimies ja poliitikko. Hän on työskennellyt muun muassa liittovaltion asianajajana (United States Attorney) Etelä-Floridan piirissä sekä liittovaltion syyttäjänä (assistant U.S. Attorney) Los Angelesissa. Politiikan parissa Lehtinen on toiminut kongressiedustajana Floridan edustajainhuoneessa sekä senaattorina Floridan senaatissa.
Lehtisen sukujuuret ovat Suomesta. Hän on ollut vuodesta 1984 lähtien naimisissa kongressiedustaja Ileana Ros-Lehtisen kanssa.
Hausmylly

Hausmylly on suomalainen vuonna 1989 perustettu dance- ja popmusiikkia esittävä yhtye. Yhtye jäi tauolle 28. huhtikuuta 2018 alkaneen Kiitos kaikesta 2018 -kiertueen jälkeen, jonka viimeinen keikka oli 31. joulukuuta 2018 Viitasaaren viihdekeskuksessa Viitasaarella. Hausmyllyn 30-vuotisjuhlavuoden ”schysteemi-tour”-keikat aloitettiin 15. maaliskuuta 2019 Oulussa ja vuonna 2019 julkaistiin myös kappale ”Tai jotain”.
Jäsenet

Hausmyllyn perustivat keväällä 1989 Viitasaarella DJ:t Enzo (Hannu Pulkkinen), Micky (Mika Kauppinen) sekä Psycho (Pekka Mykkänen, joka jätti yhtyeen syksyllä 1990). Pian sen jälkeen yhtyeeseen tuli mukaan Drome (Jari Karjalainen, päälaulaja), Lowland (Petri Alanko, muusikko-tuottaja) ja Jakke (Jarmo Valkeinen, rummut). Tämä kokoonpano pysyi vuoteen 1997 saakka, jolloin yhtye lähti tauolle. Yhtye teki paluun vuonna 2002 vanhalla kokoonpanolla. Drome lähti ulkojäseneksi Las Palmasiin vuonna 2004. Hänen tilalleen laulajaksi vaihdettiin Sami Asp, joka oli ollut yhtyeen keikkakitaristina vuodesta 2002 saakka. Muina yhtyeen jäseninä vaikuttivat Enzo (rap, laulu), Micky (laulu), Lowland (koskettimet) ja Jakke (rummut).
Tammikuussa 2007 Hausmylly ilmoitti jakautuneensa. Jäsenet Enzo ja Micky jatkoivat musiikin tekemistä nimellä Hausmylly. Heidän lisäkseen yhtyeeseen kuuluivat yhtyeen vanhat jäsenet Lowland (Petri Alanko), Psycho, Drome ja Jakke (Jarmo Valkeinen), lisäksi yhtyeeseen liittyi uutena jäsenenä Mari, joka myöhemmin vaihdettiin Pasi ”Poju” Heinoseen.
Bändin kokoonpano kesällä 2015 oli Tero (laulu, tuottaja), Enzo (riimittelyt) ja Jakke (rummut). Hausmylly Duo keikkaili Teron ja Enzon voimin.
Syyskuussa 2016 Hausmylly julkisti uuden kokoonpanonsa, johin kuuluivat Hannu ”Enzo” Pulkkinen, Jani Kupari, Jarmo Valkeinen ja kitarassa Kepu Karppanen. Keväällä 2017 Hausmyllyn kokoonpano oli Hannu ”Enzo” Pulkkinen, Jani ”Kesäpoika” Kupari, Juha Avoketo, Anniina Koivisto, Jarmo ”Jakke” Valkeinen ja Kepu Karppainen. ”Kiitos kaikesta” -niminen jäähyväiskiertueeksi tarkoitettu kiertue alkoi keväällä 2018. Hausmylly jatkoi ”Kiitos kaikesta 2018” -kiertuetta: Hannu ”Enzo” Pulkkisen johdolla vuoden 2018 loppuun saakka.
Jäsenet > 1980- ja 1990-luvut

Alkuvaiheessa Hausmyllyn musiikki oli osin huumorisävytteistä dancemusiikkia ja yhtyeen tämän aikakauden musiikkia on verrattu muun muassa Raptoriin. Tunnetuimpia kappaleita ovat muun muassa ”Se mustamies”, ”Mua haluttaa” ja ”Gigolo” sekä balladi ”Et jättää saa”. Hausmylly siirtyi myöhemmin poikabändien pop-musiikkilinjalle, ja albumilta Tahdonvoimaa julkaistusta singlestä ”Ikävä lokakuu” tuli menestys. ”Se mustamies” oli vuoden 1991 myydyin single ja pysyi singlelistan ykkössijalla kymmenen viikkoa. Hausmyllyn albumeja myytiin vuoteen 2013 mennessä lähes 200 000 kappaletta.
Hausmylly osallistui Syksyn sävel -kilpailuun vuonna 1992 kappaleella ”Mennyttä aikaa”, ja sijoittui kolmanneksi sekä edelleen vuonna 1997 kappaleella ”Odotan”, sijoittuen tuolloin toiseksi.
Jäsenet > 2000-luku

Hausmylly teki paluun vuonna 2002, ja seuraavana vuonna ilmestyi studioalbumi Scumback. Vuonna 2005 julkaistiin studioalbumi Sateesta aurinkoon. Niin ikään vuonna 2005 ilmestyi albumi Sateesta aurinkoon. Lokakuussa 2006 ilmestyi radiosingle ”Suruntuoja”. Vuonna 2007 Sam Asp siirtyi omiin musiikkiprojekteihinsa. Alppu (Alpertti Rieskjärvi) toimi kitaristina vuoteen 2010 saakka. Laulaja Mari liittyi yhtyeeseen ensimmäisenä naisjäsenenä ja kiersi yhtyeen mukana Ysäri-kiertueella keväällä. Perustajajäsen Psycho palasi tekemään sanoituksia Hausmyllylle ja lauloi syyskuussa julkaistun ”Lännen lokari” -uudelleenlämmityksen.
Perustajajäsenet Micky ja Enzo jatkoivat Hausmyllyn selkärankana, samoin Jakke ja Lowland. Toukokuussa julkaistiin single ”Kaikkien aikojen rantalomareggae”. Kesäkuussa Mari jättäytyi pois, koska Hausmyllyn tuotanto sopi vaikeasti naisäänelle. Uudeksi päälaulajaksi tuli Pasi ”Poju” Heinonen. Studiomuusikko-sanoittaja-laulaja-kansantaiteilija Jyrki Kemppainen ahkeroi uuden Hausmylly-tuotannon parissa.
Lokakuussa 2007 ilmestyi albumi Kaverinkaverinkaveri. Yhtyeen kolmastoista albumi In sonus veritas julkaistiin syyskuussa 2008. Kyseistä albumia myytiin vain Seiska-lehden nettisivuilta digitaalisesti.
Jäsenet > 2010-luku

Vuonna 2011 osa yhtyeen jäsenistä suuntasi omiin projekteihinsa ja koottiin uusi yhtye, joka alkoi työstää uusia sävellyksiä. Micky (laulu) ja Jakke (rummut) kokosivat uuteen bändiin Konstan (päälaulaja), Teron (koskettimet, tuottaja) sekä Kaitsun (kitara). Heinäkuussa uuden kokoonpanon tekemä sävellys ”Mairepistehvi” julkaistiin yhtyeen kotisivuilla. Keikkoja kierrettiin alkuvuosi 2010 ja seuraava kesä kului festareiden merkeissä.
Bändin lisäksi Hausmylly keikkaili myös duona vuodesta 2002 lähtien, kokoonpanossa Mika ja Tero.
Toukokuussa 2013 Micky eli Mika Kauppinen kuoli 44-vuotiaana.
Bändi jatkoi keikkailua Enzon liittyessä siihen takaisin, duona Enzo keikkaili Teron kanssa.
Syyskuussa 2014 bändi julkaisi uusintaversion Juha Avokedon ja Enzo Pulkkisen sävellyksestä ”Aurinko”. Tässä versiossa mukana oli myös Janne Hurme. Kappale ja musiikkivideo on julkaistu YouTubessa nimellä ”Hausmylly feat Janne Hurme: Aurinko”.
Enzo sairastui heinäkuussa 2015 eturauhas- ja keuhkosyöpään, joka uusiutui helmikuussa 2016. Hän sairastui vuoden 2020 keväällä jälleen, nyt keuhkosyöpään.
Hausmylly julkaisi 15. kesäkuuta 2017 YouTubessa kappaleen ”Nostalgiaa” (säv. Avoketo, san. Koivisto/Enzo). Kappale on omistettu Hausmyllyn pitkälle historialle ja vuonna 2013 menehtyneen Mika ”Micky” Kauppisen muistolle.
Vuoden 2018 alussa Hausmyllylle kasattiin keikkakokoonpano Enzon ympärille ja aloitettiin yhtyeen viimeinen ”Kiitos kaikesta 2018” -jäähyväiskiertue. Vuoden 2018 syyskuussa julkaistiin myös ”Hausmylly feat. Tauski” -nimen alla Tauskin sanoittama sekä sovittama uusi kappale ”Kiitos kaikesta”.
Jäsenet > 2020-luku

Hausmylly aloitti jälleen uuden kiertueen nimeltään ”Maailman reunalla”, jota varten on kasattu uusi kokoonpano. Kokoonpanoon kuuluu Enzo Pulkkinen, Tuomas ”Gary” Keskinen, Melli Arnberg ja Miska Timonen. Vuonna 2020 julkaistiin myös uutta musiikkia. ”Yksin sateeseen” -kappaleesta tuli uusi versio. Vuonna 2021 julkaistiin kappale ”Älä unta nää”. Samana vuonna julkaistiin myös ”Silja”. ”Ikävä”-kappale julkaistiin vuonna 2022, ja siihen on myös tehty musiikkivideo. Vuonna 2023 Hausmylly jatkaa keikkailua uuden kiertueen myötä. Kiertue kantaa nimeä ”Tahdonvoimaa 2023”.
Jäsenet > Plagiaattiepäily

Vuonna 1995 Hausmylly julkaisi kappaleen ”Älä sano huomisesta” ja vuonna 2001 Backstreet Boys kappaleen ”Drowning”, jossa on epäilty olevan yhtäläisyyksiä Hausmyllyn kappaleeseen.
Diskografia > Studioalbumit

Schysteemi (1990)
Remix Schysteemi (1991)
Sä oot jees (1992)
Rakastaa – ei rakasta (1993)
Peilipallo (1994)
Tahdonvoimaa (1995)
Speedway (1997)
Scumback (2003)
Sateesta aurinkoon (2005)
Kaverinkaverinkaveri (2007)
In Sonus Veritas (2008,  vain nettijulkaisuna + muutama fyysinen promo-CD. Julkaistiin Spotifyssä ja iTunesissa vuonna 2016.)
Diskografia > Kokoelma-albumit

HauStoori 90–94! (1994)
15 vuotta – suuri puberteettikokoelma (2004)
Gigolo – 15 suosikkia (2011)
Aiheesta muualla

https://www.facebook.com/Hausmylly1989/
Hausmyllyn virallinen faniryhmä Facebookissa
Hausmylly Ylen Elävässä arkistossa
Mika Kauppisen muistokirjoitus Helsingin Sanomissa
| n k Hausmylly |
| --- | --- |
 Enzo Pulkkinen  Tuomas ”Gary” Keskinen  Melli Arnberg  Miska Timonen 
Studioalbumit:  Schysteemi  Remix Schysteemi  Sä oot jees  Rakastaa – ei rakasta  Peilipallo  Tahdonvoimaa  Speedway  Scumback  Sateesta aurinkoon  Kaverinkaverinkaveri  In Sonus Veritas 
Kokoelmat:  HauStoori 90–94!  15 vuotta – suuri puberteettikokoelma  Gigolo – 15 suosikkia 
Hausmylly esiintymässä Lappajärvellä syyskuussa 2019.
Yhdysvaltain perustuslain 21. lisäys

Yhdysvaltain perustuslain 21. lisäys (engl. Twenty-first Amendment tai Amendment XXI) on Yhdysvaltain perustuslain lisäys, joka kumosi 18. lisäyksen ja asetti alkoholin sääntelyn osavaltioiden vastuulle. Se on ainoa lisäys, joka on suoraan kumonnut edellisen perustuslain lisäyksen. Se hyväksyttiin kongressissa 20. helmikuuta 1933 ja ratifioitiin 5. joulukuuta 1935.
Teksti

»Section 1. The eighteenth article of amendment to the Constitution of the United States is hereby repealed.
Section 2. The transportation or importation into any State, Territory, or possession of the United States for delivery or use therein of intoxicating liquors, in violation of the laws thereof, is hereby prohibited.
Section 3. This article shall be inoperative unless it shall have been ratified as an amendment to the Constitution by conventions in the several States, as provided in the Constitution, within seven years from the date of the submission hereof to the States by the Congress.»
Suomennettuna:
»Kohta 1. Täten kumotaan Yhdysvaltain perustuslain kahdeksastoista lisäys.
Kohta 2. Juovuttavien juomien kuljetus ja tuonti mihin
tahansa Yhdysvaltain osavaltioon, territorioon tai
Yhdysvaltain hallinnassa olevalle alueelle jakelua ja käyttöä varten vastoin sen lakia olkoon
kiellettyä.
Kohta 3. Tämä artikla älköön astuko voimaan, elleivät eri osavaltioiden konventit ole sitä vahvistaneet perustuslain lisäykseksi perustuslaissa määrätyllä tavalla seitsemän vuoden kuluessa siitä päivästä, jolloin kongressi on saattanut sen tiedoksi osavaltioille.»
Fenerbahçe SK

Fenerbahçe Spor Kulübü (Fenerbahçen urheiluseura) on turkkilainen monilajinen urheiluseura, joka on kotoisin Istanbulista. Fenerbahçen keskeinen osa on jalkapallojaosto.
Entisiä pelaajia

| --- | --- |
  Aykut Kocaman   Can Bartu   Cemil Turan   Cihat Arman   Lefter Küçükandonyadis   Rıdvan Dilmen   Selçuk Yula   Tanju Çolak   Tuncay Şanlı   Oguz Cetin   Fadil Vokrri   Ariel Ortega   Brian Steen Nielsen   Elvir Baljic   Elvir Bolic   Harald 'Toni' Schumacher   Uche Okechukwu   Jay-Jay Okocha   Emil Kostadinov   Jes Høgh :   Viorel Moldovan   Milan Rapaic   Dalian Atkinson   Kennet Andersson   Haim Revivo   Washington Stecanela Cerqueira   Zoran Mirković   Pierre van Hooijdonk   Nicolas Anelka   Stephen Appiah   Serhi Rebrov   Roberto Carlos   Deivid de Souza   Mateja Kežman    Mehmet Aurelio   Önder Turaci   Gökcek Vederson   Dirk Kuyt   Robin van Persie   Raul Meireles
Entisiä valmentajia

1988–1990  Todor Veselinović
1990–1991  Guus Hiddink
1991–1993  Jozef Vengloš
1993–1995  Holger Osieck
1995–1995  Tomislav Ivić
1995–1996  Carlos Alberto Parreira
1997–1998  Otto Barić
1998–1999  Joachim Löw
1999–2000  Zdeněk Zeman
2000–2001  Mustafa Denizli
2001–2002  Werner Lorant
2003–2006  Christoph Daum
2006–2008  Zico
2008–2009  Luis Aragones
2009–2010  Christoph Daum
2010-2013  Aykut Kocaman
2013-2014  Ersun Yanal
2014-2015  Ismail Kartal
2015-2016  Vítor Pereira
2018  Phillip Cocu
Saavutuksia > Kansainvälinen menestys

Balkanin Cup:
Voittajat (1): 1966-1967
Turkin Superliiga: (ennätys)
Voittajat (19): 1959, 1960-61, 1963-64, 1964-65, 1967-68, 1969-70, 1973-74, 1974-75, 1977-78, 1982-83 , 1984-85, 1988-89, 1995-96, 2000-01, 2003-04, 2004-05, 2006-07, 2010-11, 2013-14
Runners-up (19): 1960, 1961-62, 1966-67, 1970-71, 1972-73, 1975-76, 1976-77, 1979-80, 1983-84, 1989 -90, 1991-92, 1993-94, 1997-98, 2001-02, 2005-06, 2007-08, 2009-10, 2011-12, 2012-13
Saavutuksia > Kansainvälinen menestys > Muut kilpailut

Turkin Cup:
Voittajat (6): 1967-68, 1973-74, 1978-79, 1982-83, 2011-12, 2012-13
Runners-up (7): 1962-63, 1964-1965, 1988-89, 1995-96, 2000-01, 2004-05, 2005-06, 2008-09
Turkki Super Cup /Puhemies Cup:
Voittajat (7): 1968, 1973, 1975, 1984, 1985, 1990, 2007
Runners-up (7): 1970, 1974, 1978, 1979, 1983, 1989, 1996
Chancellor Cup: (ennätys)
Voittajat (8): 1944-45, 1945-46, 1949-50, 1972-73, 1979-80, 1988-89, 1992-93, 1997-98
Runners-up (7): 1943-44, 1970-71, 1975-76, 1976-77, 1991-92, 1993-94, 1994-95
TSYD Cup: (jaettu kirjaa)
Voittajat (12): 1969-70, 1973-74, 1975-76, 1976-77, 1978-79, 1979-80, 1980-81, 1982-83, 1985-86, 1986 -87, 1994-95, 1995-96
Atatürk Cup: (ennätys)
Voittajat (2): 1963-1964, 1998
Istanbul jalkapalloliigaa: (ennätys)
Voittajat (16): 1911-12, 1913-14, 1914-15, 1920-21, 1922-23, 1929-30, 1932-33, 1934-35, 1935-36, 1936 -37, 1943-44, 1946-47, 1947-48, 1952-53, 1956-57, 1958-59
Runners-up (18): 1915-16, 1917-18, 1921-22, 1925-26, 1926-27, 1928-29, 1930-31, 1933-34, 1937-38 , 1938-39, 1939-40, 1940-41, 1942-43, 1944-45, 1945-46, 1949-50, 1955-56, 1957-58
Istanbul Cup:
Voittajat (1): 1945
Istanbul Shield: (ennätys)
Voittajat (4): 1930, 1934, 1938, 1939
Spor-Toto Cup:
Voittajat (1): 1967
Fleet Cup: (ennätys)
Voittajat (4): 1982, 1983, 1984, 1985
Aiheesta muualla

Wikimedia Commonsissa on kuvia tai muita tiedostoja aiheesta .
Seuran virallinen sivusto
Patrik Flodin

| Patrik Flodin |
| --- | --- |

Henkilötiedot
Syntynyt: Ilsbon seurakunta 
Kansalaisuus:   Ruotsi
WRC-ura
Aktiivivuodet:  2005–2011, 2019
Nykyinen talli:  Grifone
Kilpailuja:  35
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  0
MM-pisteitä:  1
Ensimmäinen kilpailu:  Ruotsin ralli 2005
Viimeinen kilpailu:  Ruotsin ralli 2019
Flodin Suomen rallissa 2010.
Patrik Flodin (s. 16. elokuuta 1984 Ilsbo) on ruotsalainen ralliautoilija. Hän aloitti uransa vuonna 2005 Ruotsin rallissa, jossa hän sijoittui sijalle 36. Flodin voitti Ruotsin rallisarjan mestaruuden vuonna 2006. Flodin on kilpaillut PWRC-sarjassa vuodesta 2007 lähtien. Vuonna 2011 Flodin saavutti uransa ensimmäisen WRC-pisteensä ajamalla kymmenenneksi Argentiinan rallissa. Samassa kilpailussa Flodin tuli toiseksi omassa luokassaan.